CELEX: 32011R0371
Language: sk
Date: 2011-04-15 00:00:00
Title: Vykonávacie nariadenie Komisie (EÚ) č. 371/2011 z  15. apríla 2011 týkajúce sa schválenia sodnej soli dimetylglycínu ako kŕmnej doplnkovej látky pre kurčatá na výkrm (držiteľ povolenia spoločnosť Taminco N.V.)  Text s významom pre EHP

16.4.2011   
            
            
               SK
            
            
               Úradný vestník Európskej únie
            
            
               L 102/6
            
         VYKONÁVACIE NARIADENIE KOMISIE (EÚ) č. 371/2011
   z 15. apríla 2011
   týkajúce sa schválenia sodnej soli dimetylglycínu ako kŕmnej doplnkovej látky pre kurčatá na výkrm (držiteľ povolenia spoločnosť Taminco N.V.)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o schválenie sodnej soli dimetylglycínu. K uvedenej žiadosti boli pripojené údaje a dokumenty vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia sodnej soli dimetylglycínu ako kŕmnej doplnkovej látky pre kurčatá na výkrm, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) vo svojom stanovisku zo 7. decembra 2010 (2) dospel k záveru, že sodná soľ dimetylglycínu nemá v rámci navrhovaných podmienok používania nepriaznivé účinky na zdravie zvierat, zdravie spotrebiteľov, ani na životné prostredie, a že táto doplnková látka má potenciál významne vylepšiť prírastok telesnej hmotnosti, ako aj pomer medzi prírastkom a kŕmením u kurčiat na výkrm. Úrad je toho názoru, že nie sú potrebné osobitné požiadavky na monitorovanie po uvedení na trh. Potvrdil aj správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Európskej únie zriadené nariadením (ES) č. 1831/2003.
            
         
               (5)
            
            
               Z posúdenia sodnej soli dimetylglycínu vyplýva, že podmienky na udelenie povolenia v zmysle článku 5 nariadenia (ES) č. 1831/2003 sú splnené. Preto by sa používanie tohto prípravku malo povoliť tak, ako sa uvádza v prílohe k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom svojom rozsahu a priamo uplatniteľné vo všetkých členských štátoch.
      V Bruseli 15. apríla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  EFSA Journal (2011); 9(1):1950.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s vlhkosťou 12 %
               
            
                  
                     Kategória zootechnických doplnkových látok. Funkčná skupina: iné zootechnické doplnkové látky (zlepšenie zootechnických parametrov)
                  
               
            
                  4d4
               
               
                  Taminco N.V.
               
               
                  sodná soľ dimetylglycínu
               
               
                  
                               
                           
                           
                              
                                 Zloženie doplnkovej látky:
                              
                              sodná soľ dimetylglycínu s čistotou najmenej 97 %.
                           
                        
                               
                           
                           
                              
                                 Účinná látka:
                              
                              N,N-dimetylaminooctan sodný
                              C4H8NO2Na, vytvorený prostredníctvom chemickej syntézy.
                           
                        
                               
                           
                           
                              
                                 Analytické metódy
                                  (1):
                              Na stanovenie účinnej látky v doplnkovej látke a premixoch: kvapalinová chromatografia (HPLC) s detekciou diódového poľa (DAD), detekcia pri vlnovej dĺžke 193 nm.
                              Na stanovenie účinnej látky v krmivách: plynová chromatografia (GC) použitím predkolónovej derivatizácie a detekcie plameňovo–ionizačným detektorom (FID).
                           
                        
               
                  kurčatá na výkrm
               
               
                  —
               
               
                   
               
               
                  1 000
               
               
                  
                              1.
                           
                           
                              Na účely bezpečnosti: počas manipulácie sa používajú okuliare a rukavice.
                           
                        
                              2.
                           
                           
                              Minimálna odporúčaná dávka: 1 000 mg/kg kompletného krmiva s vlhkosťou 12 %.
                           
                        
               
                  6. mája 2021
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória Európskej únie pre kŕmne doplnkové látky: www.irmm.jrc.be/eurl-feed-additives